CELEX: C2005/143/26
Language: fi
Date: 2005-06-11 00:00:00
Title: Asia C-127/05: Euroopan yhteisöjen komission 21.3.2005 Ison-Britannian ja Pohjois-Irlannin yhdistynyttä kuningaskuntaa vastaan nostama kanne

11.6.2005   
            
            
               FI
            
            
               Euroopan unionin virallinen lehti
            
            
               C 143/18
            
         Euroopan yhteisöjen komission 21.3.2005 Ison-Britannian ja Pohjois-Irlannin yhdistynyttä kuningaskuntaa vastaan nostama kanne
   (Asia C-127/05)
   (2005/C 143/26)
   Oikeudenkäyntikieli: englanti
   Euroopan yhteisöjen komissio on nostanut 21.3.2005 Euroopan yhteisöjen tuomioistuimessa kanteen Ison-Britannian ja Pohjois-Irlannin yhdistynyttä kuningaskuntaa vastaan. Kantajan asiamiehinä ovat oikeudellisen yksikön virkamiehet M.-J. Jonczy ja N. Yerrell.
   Kantaja vaatii, että yhteisöjen tuomioistuin
   
               1.
            
            
               toteaa, että Ison-Britannian ja Pohjois-Irlannin yhdistynyt kuningaskunta ei ole noudattanut toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun direktiivin 89/391/ETY (1) 5 artiklan 1 kohdan ja 5 artiklan 4 kohdan mukaisia velvoitteitaan, koska se on rajoittanut työnantajien velvollisuuden huolehtia työntekijöiden turvallisuudesta ja terveydestä kaikissa työhön liittyvissä tilanteissa velvollisuuteen toimia näin ”sikäli kuin se on kohtuudella toteutettavissa”;
            
         
               2.
            
            
               velvoittaa Ison-Britannian ja Pohjois-Irlannin yhdistyneen kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komission kanne perustuu Health and Safety at Work Act 1974:n 2 §:n 1 momenttiin, jossa todetaan, että jokaisen työnantajan velvollisuutena on varmistaa kaikkien työntekijöidensä terveys, turvallisuus ja hyvinvointi työssä ”sikäli kuin se on kohtuudella toteutettavissa”. Komissio katsoo, että tämä työnantajan velvollisuudelle asetettu rajoitus on direktiivin 89/391/ETY (jäljempänä direktiivi) 5 artiklan 1 kohdan ja 5 artiklan 4 kohdan vastainen.
   Komissio esittää, että
   
               i)
            
            
               5 artiklan 1 kohdassa asetetaan työnantajalle vastuu kaikissa hänen työntekijöidensä terveydelle ja turvallisuudelle haitallisissa tilanteissa, mikäli 5 artiklan 4 kohdassa säädettyihin erittäin poikkeuksellisiin olosuhteisiin ei voida vedota.
            
         
               ii)
            
            
               Muun muassa direktiivin lainsäädäntöhistoria ja se, että yhteisön lainsäätäjä hylkäsi nimenomaisesti ilmaisun ”sikäli kuin se on kohtuudella toteutettavissa” sisällyttämisen direktiiviin, vahvistavat tämän.
            
         
               iii)
            
            
               Sitä vastoin Yhdistyneen kuningaskunnan lainsäädännössä (sellaisena kuin se on kansallisten tuomioistuinten tulkitsemana) mahdollistetaan työnantajalle vastuun välttäminen, jos tämä voi todistaa että lisätoimenpiteiden toteuttamiseen liittyvä uhraus — rahassa, ajassa tai vaivassa — on selvästi suhteeton uhkaan nähden.
            
         
               iv)
            
            
               Tätä ”vertailukoetta” ilmeisesti sovelletaan kansallisissa tuomioistuimissa kaikissa tapauksissa eikä ainoastaan direktiivin 5 artiklan 4 kohdassa tarkoitetuissa poikkeuksellisissa olosuhteissa.
            
         
               v)
            
            
               Lisäksi sen arvioiminen, mikä on ”kohtuudella toteutettavissa” mahdollistaa työnantajalle aiheutuvien (taloudellisten) kustannusten huomioimisen direktiivin 5 artiklan 4 kohdan, luettuna yhdessä johdanto-osan 13. perustelukappaleen kanssa, vastaisesti.
            
         
      (1)  EYVL L 183, s. 1.